[{"text_idx": "#000000", "text": "Talvekuurort To\u0303rva: suusa- ja mootorsaani rajad, ma\u0308esuusakeskused kiviga visata"}, {"text_idx": "#000001", "text": "Aktiivse talispordi puhkuse saad veeta kuurortlinnas To\u0303rva, sest ka\u0308e-jala juures on valgustatud murdmaarajad ning Eesti parimad ma\u0308esuusa- ning mootorsaanikeskused. Pa\u0308rast sportlikku pa\u0308eva saab taastuda spaas, sest neid on piirkonnas igale maitsele."}, {"text_idx": "#000002", "text": "To\u0303rva on to\u0303eline kuurortlinn nii suvel kui talvel. To\u0303rva parkmetsas on 11,1 km mo\u0303nusat ko\u0303nni-, jooksu- ja suusaradu. Suusatajatele on rajad kolmes pikkuses 1,0 km, 1,4 km ja 6,6 km, millest 2,5 km on valgustatud ning trenni saab ja\u0308tkata ka siis, kui o\u0303ues ha\u0308mardub."}, {"text_idx": "#000003", "text": "To\u0303rvast vaid 25-minutilise autoso\u0303idu kaugusel asub Kuutsema\u0308e puhkekeskus, mis on kahtlemata Eesti atraktiivseim ma\u0308espordikeskus."}, {"text_idx": "#000004", "text": "Eesti vast ko\u0303ige uuemas spaas \u2013 To\u0303rva Veemo\u0303nulas \u2013 tervitavad ku\u0308lastajaid kolme rajaga 25-meetrine bassein, neli erinevat sauna, suur laste- ja mo\u0303nubassein, kaks mullivanni, lo\u0303o\u0303gastusala ja pa\u0308ikeseterrass. Kes soovib, teeb trenni ja kel koormus ka\u0308es, saab sauna ning lo\u0303o\u0303gastub."}, {"text_idx": "#000005", "text": "Ta\u0308navu suvest on veekeskuse juures avatud ka uus hotell ning nii saab kuurortlinna vo\u0303lusid nautida soovi korral mitmeid pa\u0308evi ja\u0308rjest."}, {"text_idx": "#000007", "text": "To\u0303rva vallas asuvas Wagenku\u0308ll lossispaas, Taagepera lossikompleksis saab supelda ajaloolise hoone vo\u0303lvkaarte all. Wagenku\u0308lli spaa- ja saunakeskuse atmosfa\u0308a\u0308r on mo\u0303nusalt hubane, kuid samas elegantne ja luksuslik. Rahustavad helid ja meeldiv valgus mo\u0303juvad lo\u0303o\u0303gastavalt ko\u0303ikidele sinu meeltele! Loomulikult on va\u0308a\u0308rt proovimist erinevate temperatuuride ja niiskustasemetega saunad ning o\u0303dusad veesilmad. Leidub ka mitmeid privaatseid lo\u0303o\u0303gastus- ja puhkealasid, mis aitavad va\u0308simust ja stressi peletada."}, {"text_idx": "#000008", "text": "Kas teadsid, et To\u0303rvast vaid paari kilomeetri kaugusel Roobe ku\u0308las asub Eesti u\u0308ks ko\u0303ige pikemate ja a\u0308gedamate radadega mootorsaanikeskus? Kui soovid kogeda midagi ekstreemset, kuid tunda end turvaliselt, siis tee proovi mootorsaaniso\u0303iduga."}, {"text_idx": "#000009", "text": "Keskuse lumeteed on korralikult planeeritud ja hooldatud. Rajal olete professionaalse meeskonna hoole all ning so\u0303iduks antakse spetsiaalne varustus. Kohapeal toimub va\u0308ljao\u0303pe ning matka saadavad instruktorid. Varasem kogemus ja oskus so\u0303iduks pole vajalik."}, {"text_idx": "#000010", "text": "Saaniso\u0303it on meelelahutus kogu perele, sest kahekohalised mootorsaanid vo\u0303imaldavad lastel koos vanematega so\u0303itu teha. Kogu matkal naudite mitte ainult so\u0303itu, vaid ka kaunist Lo\u0303una-Eesti loodust!"}, {"text_idx": "#000012", "text": "To\u0303rva vald on tuntud oma kauni looduse poolest ning u\u0308mbruskonnas on mitmeid matkaradasid, mida talvel saab la\u0308bida ra\u0308a\u0308tsadega. Po\u0303nevad rajad looklevad To\u0303rva linna u\u0308mbruses, mo\u0308o\u0308da jo\u0303eorgu. Rubina raba on seevastu u\u0308ks vanimaid rabasid Eestis ning giidiga ra\u0308a\u0308tsamatk koos so\u0303prade vo\u0303i perega loodusturismi pa\u0308rl. Lisaks pakutakse vo\u0303imalust uue kogemusena teha la\u0308bi uisumatk sealsetel rabalaugastel."}, {"text_idx": "#000014", "text": "To\u0303rva on ametlik kuurortlinn aastast 1937. Talvised atraktsioonid saavad alguse juba keskva\u0308ljakult, kus ko\u0303rgub seitsmemeetrine liivaskulptuur \u2013 Zelenskit kujutav vabaduse sammas Ukraina toetuseks, u\u0308le talve, lumest ja ku\u0308lmakraadidest hoolimata!"}]